มันนี่ทูเดย์
ธนาคารแห่งประเทศไทย (ธปท.) รายงานฐานะเงินทุนสำรองระหว่างประเทศ ณ วันที่ 6 พ.ค.ที่ผ่านมา ว่า
14 พ.ค. 2559

ทุนสำรองลด 980 ล้านเหรียญสหรัฐ
ธนาคารแห่งประเทศไทย (ธปท.) รายงานฐานะเงินทุนสำรองระหว่างประเทศ ณ วันที่ 6 พ.ค.ที่ผ่านมา ว่า อยู่ที่ 1.778 แสนล้านเหรียญสหรัฐ หรือประมาณ 6.242 ล้านล้านบาท ลดลง 980 ล้านเหรียญสหรัฐ หรือประมาณ 3.5 หมื่นล้านบาท หากคิดอัตราแลกเปลี่ยน 35.34 บาท/เหรียญสหรัฐ จากสัปดาห์ก่อนหน้าทุนสำรองอยู่ที่ระดับ 1.786 แสนล้านเหรียญสหรัฐ
ขณะที่ฐานะซื้อเงินตราต่างประเทศล่วงหน้าสุทธิ (Forward) อยู่ที่ระดับ 1.58 หมื่นล้านเหรียญสหรัฐ เพิ่มขึ้นจากสัปดาห์ก่อนหน้าที่ 1.46 หมื่นล้านเหรียญสหรัฐ ส่งผลให้ทุนสำรองระหว่างประเทศสุทธิในปัจจุบันอยู่ที่ระดับ 1.936 แสนล้านเหรียญสหรัฐ